Ընթերցողի ուշադրությանն ենք ներկայացնում Վարպետի ու Մարդու մասին ՙԳոլոս Արմենիի՚ թերթում քանդակագործի կենդանության օրոք տպագրված վերջին հոդվածներից մեկը։ Արցախում քարն անտեր չի մնում։ Անպայման կգտնվի արվեստագետ, ով պատրաստ կլինի այն վերածել արվեստի անկրկնելի գլուխգործոցի։ Գուցե դա է պատճառը, որ Ղարաբաղի քաղաքներ ու գյուղեր մուտք գործելիս առաջինը, որ աչք է զարնում, տարբեր քարատեսակներից պատրաստված քանդակներն են՝ առաջին հայացքից պարզ, բայց անհունորեն ջերմ ու հյուրընկալ, մեծ տաղանդով, գեղագիտական ճաշակով ու սիրով կերտված։